Þóra Kristín Ásgeirsdóttir ætlar að bjóða sig fram til formennsku í SÁÁ. Hún segir brýnt að setja saman sannleiksnefnd til að taka á ofbeldis- og áreitnismálum innan samtakanna.
Það hefur gustað um SÁÁ síðustu vikur. Samtökin hafa staðið í deilum við Sjúkratryggingar Íslands sem krefja þau um endurgreiðslu á hundrað sjötíu og fjórum 174 milljónum króna. Þá sagði Einar Hermannsson af sér formennsku í síðustu viku eftir að hafa orðið uppvís að vændiskaupum. Í dag tilkynnti Þóra Kristín Ásgeirsdóttir, sem situr í aðalstjórn samtakanna, að hún bjóði sig fram til formanns.
Mér þykir afskaplega vænt um þessi samtök og ég tel þau mjög samfélagslega mikilvæg og þau eiga líka sess í hjarta okkar margra sem höfum þurft að takast á við þennan vanda og ég tel að það séu vandfundin samtök sem eiga dýrmætara erindi inn í samfélagið eins og það er í dag, þegar við horfum á allan þann gríðarlega skaða sem áfengis- og vímuefnaneysla og sjúkdómurinn alkóhólismi er að valda.
Þóra Kristín segir brýnt að setja saman sannleiksnefnd til að taka á ofbeldis- og áreitnismálum innan samtakanna. Nýkjörin stjórn þurfi að setja sér siðareglur til að tryggja að það hafi sjálfkrafa í för með sér brottvísun úr öllum trúnaðarstöðum ef fólk verður uppvíst að því að brjóta á veiku fólki eða misnota aðstöðu sína.
Hún segir SÁÁ vera samansafn fólks með fjölbreyttan farangur mannlegra breyskleika og vilji taka utan um alla og hjálpa öllum.
og það má aldrei breytast og þetta er flókið viðfangsefni því erum öll saman í þessu, karlar og konur, þolendur og gerendur ofbeldisbrota. Það hefur verið flókið að finna leið í þessu máli en við vitum að það má aldrei gefa neinn afslátt, hvorki af mannlegri reisn eða öryggi fólks og viðfangsefnið er í raun að takast á við þetta og gera upp fortíðna hvað þetta varðar og skapa framtíð þar sem við tryggjum öryggi fólks.

Þóra Kristín Ásgeirsdóttir býður sig fram til formennsku í SÁÁ. Hún vill setja á fót sannleiksnefnd um ofbeldis- og áreitnimál innan samtakanna. 